----

----

I Tiedonantoja

Komissio

----

Euron kurssi (1)

11. huhtikuuta 2006

(2006/C 89/01)

1 euro= 

----

(1)

Lähde: Euroopan keskuspankin ilmoittama viitekurssi.

----

----

Ilmoitus Malesiasta ja Taiwanista peräisin olevien polyesterikatkokuitujen tuontia koskevan polkumyynnin vastaisen menettelyn aloittamisesta

(2006/C 89/02)

Komissio on vastaanottanut polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 384/96 (1), jäljempänä ’perusasetus’, 5 artiklan mukaisen valituksen, jossa väitetään, että Malesiasta ja Taiwanista, jäljempänä ’asianomaiset maat’, peräisin olevien polyesterikatkokuitujen tuonti tapahtuu polkumyynnillä ja aiheuttaa tästä syystä merkittävää vahinkoa yhteisön tuotannonalalle.

1.   Valitus

Valituksen teki 3. maaliskuuta 2006 kansainvälinen raion- ja synteettikuitukomitea CIRFS (Comité International de la Rayonne et des Fibres Synthétiques), jäljempänä ’valituksen tekijä’, sellaisen tuottajaryhmän puolesta, jonka osuus yhteisön koko polyesterikatkokuitujen tuotannosta on huomattava eli tässä tapauksessa yli 50 prosenttia.

2.   Tuote

Tuotteet, joita väitetään tuotavan polkumyynnillä, ovat Malesiasta ja Taiwanista peräisin olevat karstaamattomat, kampaamattomat tai muuten kehruuta varten käsittelemättömät polyesteriä olevat synteettikatkokuidut, jäljempänä ’tarkasteltavana oleva tuote’, jotka luokitellaan yleensä CN-koodiin 5503 20 00. Tämä CN-koodi on ainoastaan ohjeellinen.

3.   Polkumyyntiä koskeva väite

Polkumyyntiä koskeva väite perustuu Malesian ja Taiwanin osalta laskennallisen normaaliarvon ja tarkasteltavana olevan tuotteen yhteisöön suuntautuvan viennin hintojen vertailuun.

Tällä perusteella lasketut polkumyyntimarginaalit ovat huomattavat molempien viejämaiden osalta.

4.   Vahinkoa koskeva väite

Valituksen tekijä on esittänyt näyttöä siitä, että tarkasteltavana olevan tuotteen tuonti Malesiasta ja Taiwanista on kasvanut kokonaisuudessaan sekä absoluuttisesti että markkinaosuudella mitattuna.

Valituksessa väitetään, että tuodun tarkasteltavana olevan tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuotannonalan veloittamiin hintoihin ja markkinaosuuteen, mikä puolestaan on vaikuttanut erittäin kielteisesti yhteisön tuotannonalan talous- ja työllisyystilanteeseen.

5.   Menettely

Komissio on neuvoa-antavaa komiteaa kuultuaan tullut siihen tulokseen, että valitus on yhteisön tuotannonalan tekemä tai sen puolesta tehty ja että näyttöä on riittävästi menettelyn aloittamiseksi, mistä syystä se panee vireille tutkimuksen perusasetuksen 5 artiklan nojalla.

5.1   Menettely polkumyynnin ja vahingon määrittämiseksi

Tutkimuksessa selvitetään, tuodaanko tarkasteltavana olevaa tuotetta Malesiasta ja Taiwanista polkumyynnillä ja onko kyseinen polkumyynti aiheuttanut vahinkoa.

a)   Otanta

Koska tässä menettelyssä on osallisena ilmeisen suuri määrä osapuolia, komissio voi päättää soveltaa otantamenetelmää perusasetuksen 17 artiklan mukaisesti.

i)   Taiwanissa toimivia viejiä/tuottajia koskeva otanta

Pystyäkseen päättämään otannan tarpeellisuudesta ja voidakseen tarvittaessa valita otoksen komissio pyytää kaikkia viejiä/tuottajia tai niiden edustajia ilmoittautumaan komissiolle ja toimittamaan yrityksestään tai yrityksistään 6 kohdan b alakohdan i alakohdassa asetetussa määräajassa ja 7 kohdassa ilmoitetulla tavalla seuraavat tiedot:

Saadakseen viejiä/tuottajia koskevan otoksen valinnassa tarvittavat tiedot komissio ottaa lisäksi yhteyttä Taiwanin viranomaisiin ja tiedossaan oleviin viejien/tuottajien järjestöihin.

ii)   Tuojia koskeva otanta

Voidakseen päättää otannan tarpeellisuudesta ja tarvittaessa valita otoksen komissio pyytää kaikkia tuojia tai niiden edustajia ilmoittautumaan komissiolle ja toimittamaan yrityksestään tai yrityksistään 6 kohdan b alakohdan i alakohdassa asetetussa määräajassa ja 7 kohdassa ilmoitetulla tavalla seuraavat tiedot:

Saadakseen tuojia koskevan otoksen valinnassa tarvittavat tiedot komissio ottaa lisäksi yhteyttä tiedossaan oleviin tuojien järjestöihin.

iii)   Yhteisön tuottajia koskeva otanta

Koska valitusta tukevia yhteisön tuottajia on paljon, komissio aikoo käyttää otantamenetelmää tutkiessaan yhteisön tuotannonalalle aiheutunutta vahinkoa.

Voidakseen valita otoksen komissio kehottaa kaikkia yhteisön tuottajia toimittamaan yrityksestään tai yrityksistään 6 kohdan b alakohdan i alakohdassa asetetussa määräajassa ja 7 kohdassa ilmoitetulla tavalla seuraavat tiedot:

iv)   Otosten lopullinen valinta

Asianomaisten osapuolten on toimitettava otosten valinnan kannalta merkitykselliset tiedot 6 kohdan b alakohdan ii alakohdassa asetetussa määräajassa.

Komissio aikoo valita otokset lopullisesti kuultuaan niitä asianomaisia osapuolia, jotka ovat ilmoittaneet haluavansa kuulua otokseen.

Otoksiin valittujen yritysten on palautettava kyselylomake 6 kohdan b alakohdan iii alakohdassa asetetussa määräajassa, ja niiden on toimittava yhteistyössä tutkimuksessa.

Jos yhteistyö ei ole riittävää, komissio voi tehdä päätelmänsä käytettävissä olevien tietojen perusteella perusasetuksen 17 artiklan 4 kohdan ja 18 artiklan mukaisesti. Kuten 8 kohdassa todetaan, käytettävissä olevien tietojen perusteella tehty päätelmä saattaa olla asianomaiselle osapuolelle epäedullisempi.

b)   Kyselylomakkeet

Saadakseen tutkimuksessa tarvittavat tiedot komissio lähettää kyselylomakkeen otokseen valituille yhteisön tuottajille ja yhteisön tuottajia edustaville järjestöille, otokseen valituille Taiwanissa toimiville viejille/tuottajille, Malesiassa toimiville viejille/tuottajille, viejien/tuottajien järjestöille, otokseen valituille tuojille, valituksessa mainituille tuojien järjestöille sekä asianomaisten viejämaiden viranomaisille.

i)   Malesiassa toimivat viejät/tuottajat

Tähän ryhmään kuuluvien asianomaisten osapuolten olisi mahdollisimman pian ja viimeistään tämän ilmoituksen 6 kohdan a alakohdan i alakohdassa vahvistettuun määräaikaan mennessä tiedusteltava komissiolta faksitse, onko ne mainittu valituksessa, ja pyydettävä tarvittaessa kyselylomake, koska tämän ilmoituksen 6 kohdan a alakohdan ii alakohdassa asetettua määräaikaa sovelletaan kaikkiin näihin osapuoliin.

ii)   Yksilöllistä marginaalia pyytävät Taiwanissa toimivat viejät/tuottajat

Sellaisten Taiwanissa toimivien viejien/tuottajien, jotka pyytävät yksilöllisen marginaalin vahvistamista perusasetuksen 17 artiklan 3 kohdan ja 9 artiklan 6 kohdan mukaisesti, on palautettava täytetty kyselylomake tämän ilmoituksen 6 kohdan a alakohdan ii alakohdassa asetetussa määräajassa. Tästä syystä niiden on pyydettävä kyselylomake 6 kohdan a alakohdan i alakohdassa asetetussa määräajassa. Näiden osapuolten on kuitenkin huomattava, että jos viejistä/tuottajista tehdään otanta, komissio voi silti päättää olla vahvistamatta niille yksilöllistä marginaalia, jos viejien/tuottajien määrä on niin suuri, että yksilöllinen tarkastelu olisi kohtuuttoman vaivalloista ja estäisi tutkimuksen saattamisen loppuun ajoissa.

(c)   Tietojen kerääminen ja osapuolten kuuleminen

Asianomaisia osapuolia pyydetään esittämään näkökantansa, toimittamaan kyselyvastauksia täydentäviä tietoja ja esittämään asiaa tukevaa näyttöä. Nämä tiedot ja näyttö on toimitettava komissiolle 6 kohdan a alakohdan ii alakohdassa asetetussa määräajassa.

Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on erityisiä syitä. Tämä pyyntö on esitettävä 6 kohdan a alakohdan iii alakohdassa asetetussa määräajassa.

5.2   Yhteisön edun arvioimismenettely

Jos polkumyyntiä ja sen aiheuttamaa vahinkoa koskevat väitteet ovat perusteltuja, tehdään perusasetuksen 21 artiklan mukaisesti päätös siitä, olisiko polkumyynnin vastaisten toimenpiteiden käyttöönotto yhteisön edun mukaista. Tämän vuoksi yhteisön tuotannonala, tuojat, niitä edustavat järjestöt, käyttäjien edustajat ja kuluttajajärjestöt voivat 6 kohdan a alakohdan ii alakohdassa asetetussa yleisessä määräajassa ilmoittautua ja toimittaa tietoja komissiolle, jos ne osoittavat, että niiden toiminnan ja tarkasteltavana olevan tuotteen välillä on kiistaton yhteys. Osapuolet, jotka ovat toimineet edellisen virkkeen ohjeiden mukaisesti, voivat 6 kohdan a alakohdan iii alakohdassa asetetussa määräajassa pyytää kuulemista ja esittää erityiset syyt, miksi niitä olisi kuultava. On syytä huomata, että 21 artiklan mukaisesti toimitetut tiedot otetaan huomioon vain, jos niiden tueksi on toimitettaessa esitetty tosiasioihin perustuva näyttö.

6.   Määräajat

a)   Yleiset määräajat

i)   Kyselylomakkeen tai eri pyyntöjen esittämisessä käytettävien lomakkeiden pyytäminen

Kaikkien asianomaisten osapuolten olisi pyydettävä kyselylomake mahdollisimman pian ja viimeistään 15 päivän kuluttua tämän ilmoituksen julkaisemisesta Euroopan unionin virallisessa lehdessä.

ii)   Osapuolten ilmoittautuminen, kyselylomakkeiden palauttaminen ja muiden tietojen toimittaminen

Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava, esitettävä näkökantansa ja toimitettava täytetty kyselylomake tai mahdolliset muut tiedot komissiolle 40 päivän kuluessa tämän ilmoituksen julkaisemisesta Euroopan unionin virallisessa lehdessä, ellei toisin ilmoiteta. On syytä huomata, että useimpien perusasetuksessa säädettyjen menettelyjä koskevien oikeuksien käyttö edellyttää osapuolen ilmoittautumista edellä mainitussa määräajassa.

Otokseen valittujen yritysten on palautettava kyselylomake 6 kohdan b alakohdan iii alakohdassa asetetussa määräajassa.

iii)   Kuuleminen

Asianomaiset osapuolet voivat myös esittää komissiolle kuulemispyynnön samassa 40 päivän määräajassa.

b)   Otantaa koskeva erityinen määräaika

7.   Kirjalliset huomautukset, kyselyvastaukset ja kirjeenvaihto

Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite sekä puhelin- ja faksinumero. Kaikki asianomaisten osapuolten luottamuksellisina toimittamat kirjalliset huomautukset, mukaan luettuina tässä ilmoituksessa pyydetyt tiedot, kyselyvastaukset ja kirjeenvaihto, on varustettava merkinnällä ”Limited” (4), ja niihin on liitettävä perusasetuksen 19 artiklan 2 kohdan mukaisesti ei-luottamuksellinen toisinto, joka varustetaan merkinnällä ”For inspection by interested parties” (asianomaisten tarkasteltavaksi).

Komission osoite:

8.   Yhteistyöstä kieltäytyminen

Jos asianomainen osapuoli kieltäytyy antamasta tai ei toimita tarvittavia tietoja määräajassa tai vaikeuttaa tutkimusta huomattavasti, alustavat tai lopulliset päätelmät, riippumatta siitä, ovatko ne myönteisiä vai kielteisiä, voidaan perusasetuksen 18 artiklan mukaisesti tehdä käytettävissä olevien tietojen perusteella.

Jos todetaan, että asianomainen osapuoli on toimittanut vääriä tai harhaanjohtavia tietoja, niitä ei oteta huomioon ja niiden sijasta voidaan käyttää käytettävissä olevia tietoja. Jos asianomainen osapuoli ei toimi tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla kyseiselle osapuolelle epäedullisempi kuin siinä tapauksessa, että se olisi toiminut yhteistyössä.

9.   Tutkimuksen aikataulu

Tutkimus saatetaan päätökseen perusasetuksen 6 artiklan 9 kohdan mukaisesti 15 kuukauden kuluessa tämän ilmoituksen julkaisemisesta Euroopan unionin virallisessa lehdessä. Väliaikaiset toimenpiteet voidaan ottaa käyttöön perusasetuksen 7 artiklan 1 kohdan mukaisesti viimeistään yhdeksän kuukauden kuluttua tämän ilmoituksen julkaisemisesta Euroopan unionin virallisessa lehdessä.

----

(1)EYVL L 56, 6.3.1996, s. 1, asetus sellaisena kuin se on viimeksi muutettuna neuvoston asetuksella (EY) N:o 2117/2005 (EUVL L 340, 23.12.2005, s. 17).

(2)  Yksilöllisen polkumyyntimarginaalin vahvistamista voivat perusasetuksen 17 artiklan 3 kohdan mukaisesti pyytää otokseen kuulumattomat yritykset.

(3)  Etuyhteydessä olevan yrityksen käsitettä selvitetään tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa.

(4)  Tämä tarkoittaa asiakirjan olevan tarkoitettu ainoastaan sisäiseen käyttöön. Se on suojattu Euroopan parlamentin, neuvoston ja komission asiakirjojen saamisesta yleisön tutustuttavaksi annetun Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan nojalla. Se on perusasetuksen 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellinen asiakirja.

----

----

EY:n perustamissopimuksen 87 ja 88 artiklan mukaisen valtiontuen hyväksyminen

Tapaukset, joita komissio ei vastusta

(2006/C 89/03)

(ETA:n kannalta merkityksellinen teksti)

Päätöksen tekopäivä: 

Jäsenvaltio: Itävalta

Tuen numero: N 56/2005

Nimike: Itävallan kilpailukeskukset ja -verkostot: voimassaolon pidennys 31.12.2005 saakka

Tarkoitus: T&K

Oikeusperusta: Richtlinien zur Förderung von industriellen Kompetenzzentren und Kompetenznetzwerken

Talousarvio: Enintään 7,3 miljoonaa EUR vuodessa

Tuen intensiteetti tai määrä: Enintään 60 % teolliseen tutkimukseen, enintään 35 % kilpailua edeltävään kehitystyöhön

Kesto: 

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Ranska

Tuen numero: N 134/2005

Nimike: ADEME:n (Ranskan ympäristö- ja energianhallintavirasto) liikenteen alan tukijärjestelmän N 353/2001 muuttaminen

Tarkoitus: Ympäristöystävällisen liikenteen edistäminen

Oikeusperusta: Délibérations du 25 novembre 2004 et du 9 février 2005 du Conseil d'Administration de l'Agence de l'Environnement et de la Maîtrise de l'Énergie (Ademe)

Talousarvio: Ei muuteta (enintään 22 miljoonaa EUR vuodessa)

Tuen intensiteetti tai määrä: Vaihtelee ohjelman mukaan

Kesto: Ei muuteta (31. joulukuuta 2007 saakka)

Muita tietoja: Ranskan viranomaiset laativat Euroopan komissiolle vuosiraportin tukijärjestelmän soveltamisesta

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Saksa

Tuen numero: N 175a/2005

Nimike: Tuki esittelyhankkeille, jotka liittyvät uusiutuvista energialähteistä saatavan energian käyttöön

Tarkoitus: Ympäristötuki

Oikeusperusta: Bundeshaushaltsordnung (BHO)

Talousarvio: 8 miljoonaa EUR vuodessa

Tuen intensiteetti tai määrä: investointituki: 40 % + soveltuvat korotukset, enintään 100 % poikkeustapauksissa, kun hakija osoittaa kyseisen tuki-intensiteetin olevan tarpeen hankkeen toteuttamiseksi

toimintatuki: 50 % ylimääräisistä tuotantokustannuksista viiden vuoden ajan (vaihtoehto 4); 100 % ylimääräisistä tuotantokustannuksista (vaihtoehto 1), kun hakija osoittaa kyseisen tuki-intensiteetin olevan tarpeen hankkeen toteuttamiseksi

Kesto: 31.12.2010 saakka

Muita tietoja: tukimuoto: avustus

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Alankomaat

Tuen numero: N 193/2005

Nimike: Faciliteit opkomende markten

Oikeusperusta: Algemene Wet Bestuursrecht, Kaderwet, Subsidies ministerie van Economische Zaken

Tarkoitus(ala): Suorat ulkomaiset sijoitukset

Talousarvio: 2 000 000 EUR

Tuen enimmäisintensiteetti: 15 % pienille ja keskikokoisille yrityksille, ei tukea suurille yrityksille

Kesto: 1.1.2006—31.12.2011

Muut tiedot: Tiedot tuesta: Tukiohjelma

Tuen muoto: Takaus

Tuensaajien toimialat: Kaikki toimialat

Tuen myöntävän viranomaisen nimi ja osoite: Ministerie van Economische Zaken, Bezuidenhoutseweg 30, Den Haag

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Slovakia

Tuen numero: N 324/2005

Nimike: Kivihiiliteollisuudelle myönnetty valtiontuki

Tarkoitus: Mahdollisuus käyttää hiilivarantoja

Oikeusperusta: Zákon č. 461/2003

Talousarvio: 525 milj. SKK (13,9 milj. EUR)

Tuen intensiteetti tai määrä: 30 %

Kesto: 2005—2010

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Yhdistynyt kuningaskunta

Tuen numero: N 362/2004

Nimike: Renewables Obligation Order 2005

Tarkoitus: Ulottaa uusiutuvista energialähteistä saatavan sähkön tuotantoa tukevan käyttövelvoitteen soveltaminen Pohjois-Irlannin sähköntuottajiin; parantaa lunastusrahaston (buy-out fund) ja kierrätysjärjestelmän toimintaa; helpottaa pientuottajien osallistumista järjestelmään

Oikeusperusta: Renewables Obligation Order 2005

Kesto: Vuoteen 2012

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Puola [Mazowieckie]

Tuen numero: N 430/2005

Nimike: Program pomocy regionalnej dla przedsiębiorców inwestujących w mieście Mława

Oikeusperusta: Ustawa o podatkach i opłatach lokalnych z dnia 12 stycznia 1991; Projekt uchwały w sprawie zwolnienia od podatku od nieruchomości dla przedsiębiorców realizujących na terenie Miasta Mławy nowe inwestycje lub tworzących nowe miejsca pracy związane z tymi inwestycjami; Projekt uchwały w sprawie przyjęcia Programu pomocy regionalnej dla przedsiębiorców udzielanej w mieście Mława

Tarkoiteala: Tukiohjelma [Kaikki toimialat]

Talousarvio: Suunnitellut vuosikustannukset: 5 miljoonaa PLN

Tuen enimmäisintensiteetti: 50 %

Päättymispäivä: 31.12.2006 saakka

Muut tiedot: Tukiohjelma — Veroetuus

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Saksa [Bayern]

Tuen numero: N 442/2005

Nimike: Unterstützung der vom August-Hochwasser 2005 geschädigten gewerblichen Unternehmen und Angehörigen Freier Berufe in Bayern

Oikeusperusta: Bayrische Haushaltsordnung, Verwaltungsvereinbarung zwischen der Bundesrepublik Deutschland und dem Freistaat Bayern, Vollzugshinweise für die Unterstützung der vom August-Hochwasser 2005 geschädigten gewerblichen Unternehmen und Angehörigen freier Berufe

Tarkoiteala: Luonnonmullistusten tai poikkeuksellisten tapahtumien aiheuttaman tuhon korvaaminen [Kaikki toimialat]

Talousarvio: 15 miljoonaa EUR

Tuen enimmäisintensiteetti: 50 %

Päättymispäivä: 2005—2006 saakka

Muut tiedot: Tukiohjelma — Avustus

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Espanja (Madrid)

Tuen numero: N 448/2005

Nimike: Ayudas a la producción teatral, musical y coreográfica

Oikeusperusta: Ley 2/95, de 8 de marzo, de Subvenciones de la Comunidad de Madrid; Ley 38/2003, de 17 de noviembre, General de Subvenciones (Ley Estatal); Proyecto de Orden por la que se establecen las bases reguladoras para la concesión de ayudas a empresas privadas dedicadas a las artes escénicas, a la música y al circo; Proyecto de Orden por la que se convocan ayudas a la producción teatral, musical y coreográfica para el año 2006

Tarkoitus(ala): Kulttuuri

Suunnitellun tuen kokonaismäärä: 3 070 000 EUR

Tuen enimmäisintensiteetti: 100 %

Kesto: 25.11.2005—25.11.2006

Muut tiedot: Tiedot tuesta: Tukiohjelma

Tuen muoto: Avustus

Tuen myöntävän viranomaisen nimi ja osoite: Comunidad de Madrid

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Espanja (Baskimaa)

Tuen numero: N 519/2004

Nimike: Energiansäästöä, energiatehokkuutta ja uusiutuvien energialähteiden käyttöä koskeviin hankkeisiin myönnettävä tuki

Tarkoitus: Energiansäästöä, energiatehokkuutta ja uusiutuvien energialähteiden käyttöä koskevien toimien ja hankkeiden kehittämisen edistäminen. Toissijaiset tavoitteet: aluekehitys sekä tutkimus ja kehitys. Ei toimialakohtainen

Oikeusperusta: Proyecto de Orden de (...), de la Consejera de Industria, Comercio y Turismo, por la que se regula el Programa de ayudas para fomento de acciones y proyectos de ahorro, eficiencia energética y utilización de energías renovables

Talousarvio: 2 200 000 EUR vuodessa

Tuen intensiteetti tai määrä: Enintään 40 prosenttia tukikelpoisista kustannuksista. Erikoissääntöjä sovelletaan 1) ulkoiseen konsultointiin (enintään 50 prosenttia) ja 2) aurinkoenergia- ja aurinkosähköhankkeisiin

Kesto: Kesäkuu 2005—joulukuu 2007

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Ruotsi

Tuen numero: N 591/2005 (perustuu tukiohjelmiin N 748/99 ja NN 51/05)

Nimike: Ruotsin elokuvatuotantoon ja siihen liittyviin toimiin myönnettävä valtiontuki (Ruotsin elokuvainstituutin sopimus)

Tarkoitus: Audiovisuaaliala

Oikeusperusta: 2006-års filmavtal

Talousarvio: 178 500 000 EUR

Tuen intensiteetti tai määrä: Tukea myönnetään enintään 50 prosenttia koko tuotantobudjetista

Kesto: 1.1.2006—31.12.2010

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

----